wannaphong/clean_thaiwikipedia huggingface dataset:
# วัดโพธิ์ตาก
วัดโพธิ์ตาก หรือ วัดโพธิ์  สังกัดนิกายเถรวาท คณะสงฆ์มหานิกาย ก่อตั้งเมื่อปี พ.ศ. 2430 โดยมี พระอาจารย์อินทร์ อินฺทสาโร เป็นเจ้าอาวาสรูปแรก  และมีพระเถระที่มีชื่อเสียงคือ พระครูญาณวิสุทธิคุณ (กอง) หรือ พระอุปัชฌาย์กอง อดีตเจ้าอาวาส  ซึ่ง วัดโพธิ์ตาก ตั้งอยู่ในเขตเทศบาลเมืองพิบูลมังสาหาร อำเภอพิบูลมังสาหาร จังหวัดอุบลราชธานี ห่างจากตัวอำเภอเมืองอุบลราชธานี  ประมาณ 45 กิโลเมตร
 

ประวัติ

วัดโพธิ์ตาก หรือ วัดโพธิ์ เดิมพื้นที่มีลักษณะเป็นป่ารกชัฏติดกับแม่น้ำมูล ซึ่งบริเวณนี้มี ต้นโพธิ์ ขนาดใหญ่อายุหลายร้อยปีอยู่หนึ่งต้น

ปี พ.ศ. 2430 ได้สร้างวัดขึ้น โดยการนำของ พระอาจารย์อินทร์ อินฺทสาโร พร้อมด้วยญาติพี่น้อง ซึ่งได้อพยพมาจากบ้านขี้เหล็กหัวเรือ เมืองอุบลราชธานีศรีวะนาไลประเทษราช ย้ายมาตั้งบ้านเรือนที่ เมืองพิมูลมังษาหาร ในขณะนั้น ต่อมาได้ตั้งชื่อวัดว่า วัดโพธิ์ตาก และตั้งชื่อหมู่บ้านว่า บ้านโพธิ์ตาก ซึ่งตั้งชื่อตามลักษณะของภูมิสถานบริเวณที่ตั้งวัดและหมู่บ้านที่มี ต้นโพธิ์ ขนาดใหญ่อายุหลายร้อยปีอยู่หนึ่งต้น  

ปี พ.ศ. 2474 ได้รับพระราชทาน วิสุงคามสีมา มีสถานะเป็นวัดตามกฎหมาย ซึ่งมีเขตวิสุงคามสีมา กว้าง 80 เมตร ยาว 120 เมตร 

ปี พ.ศ. 2495 ได้ตั้งสำนักเรียนพระปริยัติธรรมขึ้น ณ วัดโพธิ์ตาก

ปี พ.ศ. 2500 ได้สร้าง ศาลาการเปรียญ ขึ้น เป็นอาคารไม้ทั้งหลัง ซึ่งมีขนาด กว้าง 15 เมตร ยาว 30 เมตร ปัจจุบันได้มีการบูรณปฏิสังขรณ์โดยยกพื้นสูงขึ้น ชั้นล่างก่ออิฐถือปูนเป็นสถานที่ปฏิบัติศาสนกิจ ชั้นบนยังคงสภาพศาลาการเปรียญไม้แบบศิลปะอีสานโบราณไว้ตามเดิม

ปี พ.ศ. 2515 ได้ก่อตั้งโรงเรียนพระปริยัติธรรมแผนกสามัญขึ้น ณ วัดโพธิ์ตาก

ปี พ.ศ. 2521 ได้สร้าง พระอุโบสถ ขึ้นใหม่ เป็นอาคารคอนกรีตเสริมเหล็ก มีขนาด กว้าง 7 เมตร ยาว 17 เมตร เพื่อใช้เป็นสถานที่สังฆกรรมสำหรับพระภิกษุสงฆ์ 

ในกาลต่อมาได้มีการสร้างอาคารเสนาสนะเพิ่มขึ้น อาทิ พระวิหาร ศาลาบำเพ็ญกุศล หอระฆัง กุฏิ เมรุ 
 thumb|พระอุโบสถวัดโพธิ์ตาก อ.พิบูลมังสาหาร

ปูชนียวัตถุสำคัญ คือ พระโพธิราช ซึ่งเป็นพระพุทธรูปขนาดหน้าตัก กว้าง 12 นิ้ว ศิลปวัตถุสมัยกรุงรัตนโกสินทร์ตอนต้น จำนวน 1 องค์

ที่ตั้งและอาณาเขต

ที่ตั้ง  thumb|แม่น้ำมูล ณ ท่าน้ำวัดโพธิ์ตาก

 วัดโพธิ์ตาก เลขที่ 178 ถนนราชมนตรี ตำบลพิบูล อำเภอพิบูลมังสาหาร จังหวัดอุบลราชธานี 34110 สังกัดนิกายเถรวาท คณะสงฆ์มหานิกาย ที่ดินของวัดมีเนื้อที่ 18 ไร่ 

อาณาเขต

 ทิศเหนือ ติดกับ แม่น้ำมูล 

 ทิศใต้ ติดกับ ถนนวิพากย์

 ทิศตะวันออก ติดกับ ลำห้วยนอก 

 ทิศตะวันตก ติดกับ ถนนราชมนตรี

ลำดับเจ้าอาวาส
thumb|ป้ายโรงเรียนพระปริยัติธรรมวัดโพธิ์ตาก
มีเจ้าอาวาสดังรายนามต่อไปนี้
 ลำดับที่  รายนาม เริ่ม สิ้นสุดตำแหน่ง 1  พระอาจารย์อินทร์ อินฺทสาโร   พ.ศ. 2430 พ.ศ. 2450  เจ้าอาวาส  2  พระครูญาณวิสุทธิคุณ (กอง นนฺทิโย)  พ.ศ. 2450 พ.ศ. 2492  เจ้าอาวาส  3  พระครูพิศาลโพธิวัฒน์ (ดำ สุวโจ)   พ.ศ. 2492 พ.ศ. -  เจ้าอาวาส  4  พระอาจารย์ทอง -ไม่ทราบฉายา-  พ.ศ. -  พ.ศ. -  เจ้าอาวาส  5  พระอาจารย์มหา -ไม่ทราบฉายา-  พ.ศ. -  พ.ศ. -  เจ้าอาวาส  6  พระครูพิศาลโพธานุวัตร (ทัน ปคุโน)  พ.ศ. 2525  ปัจจุบัน  เจ้าอาวาส
# เนเฟอร์พทาห์
เนเฟอร์พทาห์ หรือ พทาห์เนเฟรู ("พระนามของพระองค์มีความหมายว่า ความสวยงามแห่งเทพพทาห์") เป็นพระราชธิดาของฟาโรห์อียิปต์โบราณคือ ฟาโรห์อเมเนมเฮตที่ 3 (ปกครองช่วงประมาณ  1860 ถึง 1814 ปีก่อนคริสตกาล) ของราชวงศ์ที่สิบสอง และน้องสาวของพระองค์คือฟาโรห์โซเบกเนเฟรู ("มีความหมายว่า ความงามของเทพโซเบ๊ค")

 สุสาน 
การฝังพระศพของพระองค์ถูกจัดเตรียมไว้ในหลุมฝังพระศพของพระบิดาของพระองค์ที่ฮาวารา W. M. Flinders Petrie: Kahun, Gurob, and Hawara, London 1890, p.15, pl. V อย่างไรก็ตามพระศพของพระองค์ไม่ได้ถูกฝังอยู่ที่นั่น แต่ในพิระมิดขนาดเล็กที่ฮาวารา หลุมฝังพระศพของพระองค์ถูกพบในปี พ.ศ. 2499 และยังคงมีเครื่องเพชรพลอยของพระองค์และโลงหินแกรนิตแจกันเงินสามใบ และวัตถุอื่น ๆ
# เอ็งเงิลแบร์ค
เอ็งเงิลแบร์ค  เป็นเทศบาลในรัฐอ็อพวัลเดินของประเทศสวิตเซอร์แลนด์ ตั้งอยู่บริเวณขอบของเทือกเขาแอลป์ เทศบาลนี้ประกอบด้วยหมู่บ้านเอ็งเงิลแบร์ค, หมู่บ้านกราเฟอนอร์ท (Grafenort), หมู่บ้านโอเบอร์มัท (Obermatt), และหมู่บ้านชวันท์ (Schwand) ตั้งแต่คริสต์ศตวรรษที่ 19 เป็นต้นมา เทศบาลเอ็งเงิลแบร์คถือเป็นสถานที่ตากอากาศยอดนิยมในภาคกลางของสวิตเซอร์แลนด์ เมืองใหญ่ที่อยู่ใกล้เอ็งเงิลแบร์คมากที่สุดคือนครลูเซิร์น ซึ่งมีรถไฟ InterRegio จากลูเซิร์นมายังหมู่บ้านนี้ทุกหนึ่งชั่วโมง 

ภูมิอากาศ
# คาสเซิลวาเนีย II เบลมอนต์สรีเวงก์
คาสเซิลวาเนีย II เบลมอนต์สรีเวงก์ (,) เป็นวิดีโอเกมที่ผลิตขึ้นในปี ค.ศ. 1991 เป็นเกมแนวแพลตฟอร์ม พัฒนาและจัดจำหน่ายโดยโคนามิสำหรับเกมบอย. ในเรื่องนี้จัดใน 15 ปีหลังจากเหตุการณ์ในคาสเซิลวาเนีย ดิแอดเวนเจอร์, เคานท์แดรกคูลาฟื้นคืนชีพและลักพาตัวลูกชายของคริสโตเฟอร์ เบลมอนต์ชื่อ โซเลยูในการกลับมาของงานฉลองแห่งยุคของเขา, และ เสกเขาเป็นปีศาจ. ด้วยพลังอันลึกลับของโซเลยู, แดรกคูลาเอาร่างมนุษย์คืน และ สร้างปราสาทของเขาใหม่, ทำให้คริสโตเฟอร์ปราบแดรกคูลาอีกครั้งหนึ่งเพื่อช่วยลูกชายของเขา และ ทรานซิลเวเนีย. เกมนี้คล้ายกับเกมร็อกแมน.
# สมิงพยู
สมิงพยู (, ; ถึงแก่กรรม 1544) นายพลและแม่ทัพเรือแห่ง กองทัพพม่า และเสนาบดีชั้นผู้ใหญ่ในราชสำนักของ พระเจ้าตะเบ็งชะเวตี้ แห่ง ราชวงศ์ตองอู ของ พม่า ระหว่าง ค.ศ. 1536 ถึง 1544 ผู้บัญชาการทหารเชื้อสายมอญผู้นี้เดิมเป็นเสนาบดีในราชสำนักของ พระเจ้าสการะวุตพี กษัตริย์องค์สุดท้ายแห่ง อาณาจักรหงสาวดี แต่ได้มาสวามิภักดิ์และรับราชการในพระเจ้าตะเบ็งชะเวตี้เมื่อ ค.ศ. 1536 ซึ่งเป็นการปูทางให้เขาขึ้นมาเป็นที่ปรึกษาชั้นนำของกษัตริย์แห่งตองอู เขาเป็นที่รู้จักมากที่สุดจากการวางแผนและบัญชาการรบในยุทธนาวีโจมตีเมืองเมาะตะมะซึ่งเป็นที่มั่นสุดท้ายของอาณาจักรหงสาวดีใน ค.ศ. 1541 อันเป็นจุดสิ้นสุด สงครามตองอู–หงสาวดี (พ.ศ. 2077–2084)
# ช่วงนี้
"ช่วงนี้ (Karma)" เป็นซิงเกิลลำดับที่ 6 ของ อะตอม-ชนกันต์ รัตนอุดม ในปี พ.ศ. 2560 ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 3 สิงหาคม พ.ศ. 2560 

ที่มาของเพลง
ที่มาของเพลงนี้ มาจากช่วงที่อะตอมทำงานหนัก กลับไปเจอที่บ้านน้อยและตรงกับช่วงเบญจเพส เวลากลับบ้านแม่ชอบเตือนว่า “ช่วงนี้ระวังหน่อย” บวกกับเคยประสบอุบัติเหตุบนถนนระหว่างขับรถ เลยนึกถึงเรื่องที่แม่เคยเตือนว่าช่วงนี้ให้ระวัง จึงหยิบเอาเรื่องนี้มาเป็นแรงบันดาลใจในการเขียนเพลงที่พูด ถึงเรื่องความเชื่อ กฎแห่งกรรม คนในสังคมมีเยอะที่ทำตัวไม่ดีแล้วยังไม่ได้รับผล อะตอมตั้งใจแต่งรวมๆ ให้กับการใช้ชีวิต บางคนเดินหน้าเห็นแต่ความสำเร็จของตัวเองโดยไม่หันมามองข้างหลังว่าทำร้ายใครไว้บ้าง ทำใครเจ็บไปเท่าไหร่ อยากกระตุ้นให้คนหันกลับมามองเรื่องเวรกรรม โดยเล่นกับความเชื่อของคนไทยที่สัมผัสง่าย พบเห็นทั่วไป เรื่องเวรกรรมอาจจะโยงกับเรื่องความรักได้ แต่ความรักมันละเอียดอ่อนเกินกว่าจะบอกว่าใครถูกผิด จะบอกว่าเป็นเวรกรรมก็ได้ไม่เต็มปากเต็มคำ

การตอบรับ
ชาร์ต
ชาร์ต (พ.ศ. 2560)อันดับสูงสุด ไอทูนส์สโตร์ไทยแลนด์ ท็อปชาร์ต  1 JOOX Top 100 ChartJOOX Top 100 Chart (ไทย-สากล) • ประจำวันที่ 21 สิงหาคม 2560 7 JOOX Top Top 50 Thai Songs Chart 7อีเอฟเอ็ม ชาร์ต 94 ท็อป แอรเพลย์95
# ตะละแม่ท้าว
ตะละแม่ท้าว (, ; หรือ တလမေဒေါ; ประมาณ 1368 – ประมาณ 1390) พระอัครมเหสีองค์แรกใน พระเจ้าราชาธิราช กษัตริย์องค์ที่ 9 แห่ง อาณาจักรหงสาวดี พระองค์เป็นพระขนิษฐาต่างพระมารดาของพระเจ้าราชาธิราชและเป็นพระราชธิดาของ พระยาอู่ กษัตริย์องค์ที่ 8 ที่ประสูติแต่ นางมหาจันทเทวีPan Hla 2005: 161

ในเดือนพฤษภาคม ค.ศ. 1383 ตะละแม่ท้าวหนีไปกับพระยาน้อย ใน ร่างกุ้ง และได้เข้าร่วมกับพระยาน้อยในการกบฏต่อพระราชบิดาซึ่งพระยาอู่ได้สวรรคตระหว่างเกิดกบฏ

ตะละแม่ท้าวขึ้นเป็นพระอัครมเหสีเมื่อพระยาน้อยได้ขึ้นสืบราชบัลลังก์เป็นพระเจ้าราชาธิราช โดยทั้งสองพระองค์มีพระราชโอรสเพียงพระองค์เดียวพระนามว่า พ่อลาวแก่นท้าว ต่อมาเมื่อพระเจ้าราชาธิราชได้สถาปนานางเม้ยมะนิกแม่ค้าขายดอกไม้ขึ้นเป็น พระนางปิยราชเทวี พระอัครมเหสี ทำให้ตะละแม่ท้าวเสียใจจนนำไปสู่การปลงพระชนม์ชีพพระองค์เองHarvey 1925: 114

หลังจากการเสียชีวิตของตะละแม่ท้าว ใน ค.ศ. 1390 พระเจ้าราชาธิราชได้สั่งให้ประหารชีวิตพระโอรสของพระองค์ในปีเดียวกันกับที่พระมารดาของพระองค์ปลงพระชนม์ชีพ เพราะกลัวว่าพระโอรสจะหาทางแก้แค้นแทนพระมารดาเมื่ออายุมากขึ้น พ่อลาวแก่นท้าวได้มีการกล่าวคำสัตย์สาบานก่อนที่จะถูกประหารชีวิตHarvey 1925: 111–116Htin Aung 1967: 88–93 คำสาบานที่ตามรบกวนพระทัยพระเจ้าราชาธิราชพระบิดาของพระองค์
# ถล่มเจ้าสำนักโคมเขียว
ถล่มเจ้าสำนักโคมเขียว (อังกฤษ: Mad Monkey Kung Fu) เป็นภาพยนตร์จีนกำลังภายใน ในปี ค.ศ. 1979 กำกับและนำแสดงโดย หลิว เจียเหลียง มี เสี่ยว เหอ และ ลัว ลี่ แสดงนำ

เนื้อเรื่องย่อ
จอมยุทธหนุ่มและน้องสาวเป็นนักแสดงในคณะกายกรรม มีวิชามวยลิงอันร้ายกาจ จึงถูกใส่ความด้วยความอิจฉาและถูกทุบมือทั้งสองข้างเพื่อไม่ให้ใช้กังฟูได้อีก จึงต้องทำมาหาเลี้ยงชีพข้างถนนพร้อมลิงคู่ชีพแต่ยังถูกตามรังคราน แต่ก็มีเด็กหนุ่มที่เล็งเห็นความสามารถพยายามฝากตัวเป็นศิษย์ เขามองเห็นความตั้งใจจริงจึงสอนวิชาลิงให้และทั้งสองจึงตามไปแก้แค้นคนชั่วต่อไป

นักแสดงนำ
 เสี่ยว เหอ รับบท จอมยุทธมวยลิง
 คารา ฮุย รับบท อาเฉิน
 หลิว เจียเหลียง รับบท อาเชน
 ลัว ลี่ รับบท อาต้วน
# เสนาธิการทหารอากาศ (สหราชอาณาจักร)
เสนาธิการทหารอากาศ (CAS) เป็นอีกตำแหน่งของผู้บริหารระดับสูงกองทัพอากาศสหราชอาณาจักร เสนาธิการทหารอากาศเป็นสมาชิกของสภากลาโหมกับคณะกรรมมาธิการกองทัพอากาศ ตำแหน่งนี้ก่อตั้งขึ้นในปีพ.ศ. 2461 โดยมีผู้ประเดิมตำแหน่งคนแรกคือ พลอากาศตรี เซอร์ ฮิวฮ์ แทงเคอร์ ผู้ดำรงตำแหน่งปัจจุบันคือ  พลอากาศเอก เซอร์ ไมเคิล วิกสตัน เข้ารับราชการเมื่อวันที่ 26 กรกฎาคม พ.ศ. 2562

รายชื่อ

 ภาพ รายนาม วันที่เข้าร่วม สังกัด อ้างอิง 100px|center เซอร์ สตีฟเฟ่น เฮอรี่เออ 11 กรกฎาคม พ.ศ. 2559 - 26 กรกฎาคม พ.ศ. 2562 โจมตีภาคพื้นดิน (เครื่องบินรบ) "No. 61656". The London Gazette (Supplement). 26 July 2016. p. 16088. 100px|center เซอร์ ไมเคิล วิกสตัน 26 กรกฎาคม พ.ศ. 2562 โจมตีภาคพื้นดิน (เครื่องบินรบ)
# สมิงพระตะบะ
สมิงพระตะบะ (; บางทีเรียก พระตะบะ) เจ้าเมืองเมาะตะมะแห่งอาณาจักรเมาะตะมะ-หงสาวดีระหว่าง ค.ศ. 1364 ถึง 1388 เขาก้าวขึ้นมามีอำนาจโดยการกบฏต่อพระยาอู่ กษัตริย์องค์ที่ 8 ด้วยความช่วยเหลือของน้องชายคือ สมิงเลิกพร้า ซึ่งการกบฏครั้งนี้มีผลให้มีการย้ายเมืองหลวงไปยังหงสาวดีเมื่อ ค.ศ. 1369

 ชีวิตช่วงต้น 
ตามพงศาวดาร ราชาธิราช พระตะบะเป็นบุตรชายคนโตของ Saw E Pyathat ขุนพลในกองทัพเมาะตะมะ ชื่อตัวของเขาคือ Nyi San (ညီစန်,)Pan Hla 2005: 40 และน่าจะเกิดในช่วงต้นถึงกลางคริสต์ทศวรรษ 1320เรื่องเล่าในพงศาวดารราชาธิราชเกี่ยวกับชีวิตช่วงต้นของสมิงพระตะบะเป็นเรื่องที่ไม่น่าจะเป็นไปได้ พงศาวดาร (Pan Hla 2005: 40) ระบุว่า says Pyathat บิดาของสมิงพระตะบะเกิดหลังการขึ้นครองราชย์ของพระเจ้ารามมะไตยในเดือนกันยายน ค.ศ. 1323 จากนั้นจึงกล่าวในหน้าเดียวกันว่า Pyathat เสียชีวิตขณะสู้รบต่อแปรในรัชสมัยพระเจ้ารามมะไตย และพระเจ้ารามมะไตยทรงดูแลบุตรชายทั้งสี่ของ Pyatthat เป็นอย่างดี แต่รัชสมัยของพระเจ้ารามมะไตยมีประมาณ 7 ปี (1323–1330) Pyathat ไม่น่าเกิด  ค.ศ. 1323/24 และมีบุตรชายสี่คนใน ค.ศ. 1330 เมื่อพิจารณาว่าสมิงพระตะบะสมรสกับ Tala Mi Ma-Hsan ผู้ประสูติในรัชสมัยพระเจ้ารามมะไตย สมิงพระตะบะน่าจะเกิดในคริสต์ทศวรรษ 1320 นอกจากนี้ เนื่องจากเขาเป็นบุตรคนโตในบรรดาบุตรชายทั้งสี่ และบิดาเสียชีวิตเมื่อปลายคริสต์ทศวรรษ 1320 Nyi San ต้องเกิดใน ค.ศ. 1324/25 อันที่จริง บันทึกพงศาวดารที่เล่าว่าบิดาของเขาเกิดหลังพระเจ้ารามมะไตยขึ้นครองราชย์เพียงไม่นานอาจหมายความถึงการเกิดของสมิงพระตะบะ เขาเป็นหลานของลูกพี่ลูกน้องของพระเจ้าแสนเมือง (ครองราชย์ ค.ศ. 1311–1323) และพระเจ้ารามมะไตย (ครองราชย์ ค.ศ. 1323–1330) (Pan Hla 2005: 40) :  Byattaba's father Saw E Pyathat was a son of Smim E Kan-Kaung, a half-brother of King Saw Zein. It means Smim E Kan-Kaung was a son of Gov. Min Bala of Myaungmya, and Byattaba was King Saw Zein's half-cousin, twice removed, and King Binnya U's half-cousin, once removed. เขามีน้องชาย 3 คน ได้แก่: E Bya Bon, สมิงเลิกพร้า และ U-LoPan Hla 2005: 40 กับน้องชายต่างมารดาอย่างน้อยหนึ่งคน คือ Ma LagunPan Hla 2005: 55

 หลังจากนั้น 
สมิงพระตะบะกับพี่น้องของเขาไม่สามารถกลับเมาะตะมะหรือมอละมไยน์ก่อนที่กองทัพของพระเจ้าราชาธิราชจับได้ พวกเขาจึงหนีไปต่างประเทศPan Hla 2005: 175Phayre 1967: 69 ที่เมาะตะมะ พระเจ้าราชาธิราชผู้ชนะให้เจ้าหญิง Tala Mi Ma-Hsan ภรรยาหลัก สมิงพระตะบะ ทรงนำเงินภาษีที่ค้างชำระทั้งหมดไปถวายให้กับพระยาอู่ พระราชบิดาของพระองค์เป็นทองคำ เงิน ไข่มุก มรกต และอัญมณีมีค่าอื่น ๆ จากนั้น กษัตริย์ทรงแต่งตั้ง Byat Ka-Man เป็นผู้ว่าราชการเมืองเมาะตะมะFernquest 2006: 8

 ครอบครัว 
ภรรยาหลักของสมิงพระตะบะคือเจ้าหญิง Tala Mi Ma-HsanPan Hla 2005: 49 ทั้งคู่มีลูกสาวคนหนึ่งชื่อ Tala Thazin Zaw-Ngaik ซึ่งสมรสกับ Saw E Binnya บุตรของสมิงเลิกพร้าPan Hla 2005: 51 โดยรวม สมิงพระตะบะมีลูกชาย 3 คน (Ma Taw, Ma Yay, Yazathu) และลูกสาว 4 คน

 หมายเหตุ
# มิสแกรนด์ซามาราฮัน
มิสแกรนด์ซามาราฮัน  เป็นการประกวดนางงามระดับเขตของเขตซามาราฮัน, รัฐซาราวัก, ประเทศมาเลเซีย เพื่อคัดเลือกตัวแทนเข้าร่วมการประกวดมิสแกรนด์ซาราวัก เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2018 โดยผู้ที่ได้ตำแหน่งชนะเลิศและรองชนะเลิศอันดับที่ 1 ในการประกวด จะได้เป็นตัวแทนของเขตในการประกวดมิสแกรนด์ซาราวัก เพื่อหาตัวแทนระดับรัฐสำหรับการประกวดระดับชาติบนเวทีมิสแกรนด์มาเลเซีย ผู้อำนวยการกองประกวดมิสแกรนด์เซเรียนคนปัจจุบัน คือ มูฮัมหมัด วาสลี อิสมาลี (Muhammad Wasli Ismail) ซึ่งได้รับสิทธิ์ในการจัดประกวดมิสแกรนด์ซามาราฮันจากองค์กรมิสแกรนด์ซาราวักมาตั้งแต่ ปี ค.ศ. 2018 เป็นต้นมา

 ผู้ดำรงตำแหน่ง 
ปีผู้ดำรงตำแหน่งเมืองสถานที่จัดประกวดผู้เข้าประกวดRef.ภาษาไทยภาษาอังกฤษ 2018 รอประกาศ รอประกาศ รอประกาศ โรงแรมยูซีเอสไอ กูชิง (UCSI Kuching Hotel), มัวราเตบัสแลนด์ดิสทริคต์ (Muara Tebas Land District), นครกูชิง, รัฐซาราวัก, ประเทศมาเลเซีย10

 รองชนะเลิศ 
ปีรองชนะเลิศอันดับที่ 1รองชนะเลิศอันดับที่ 2รองชนะเลิศอันดับที่ 3รองชนะเลิศอันดับที่ 4อ้างอิง 2018 รอประกาศ รอประกาศ รอประกาศ รอประกาศ
 รางวัลพิเศษ 
ปีมิสป็อปปูล่าโหวตอ้างอิง 2018 รอประกาศ

 ผลงานการเข้าประกวดระดับรัฐ 
 มิสแกรนด์ซาราวัก 
  ชนะเลิศ
  รองชนะเลิศ
  เข้ารอบสุดท้าย

 ปีผู้เข้าประกวดอายุเมืองตำแหน่งในการประกวด รางวัลพิเศษRef.ภาษาไทยภาษาอังกฤษ24x24px 2018 รอประกาศ รอประกาศ รอประกาศรอประกาศรอประกาศ รอประกาศ รอประกาศ รอประกาศรอประกาศรอประกาศ

 การจัดประกวด 
 มิสแกรนด์ซามาราฮัน 2018 

มิสแกรนด์ซามาราฮัน 2018  เป็นการจัดประกวดมิสแกรนด์ซามาราฮันครั้งแรก ผู้ที่ได้รับตำแหน่งมิสแกรนด์ซามาราฮัน 2018 และรองชนะเลิศอันดับที่ 1 จะได้เป็นตัวแทนของเขตในการประกวดมิสแกรนด์ซาราวัก 2018 ซึ่งจะถูกจัดขึ้นในช่วงต้นปี ค.ศ. 2018 ณ เมืองซีบู, รัฐซาราวัก ทั้งนี้ การจัดประกวดมิสแกรนด์ซามาราฮัน 2018 รอบสุดท้ายถูกจัดขึ้นเมื่อวันที่ 10 กุมภาพันธ์ ค.ศ. 2018 ณ โรงแรมยูซีเอสไอ กูชิง (UCSI Kuching Hotel), นครกูชิง, รัฐซาราวัก, ประเทศมาเลเซีย โดยจัดประกวดบนเวทีและในวัน/เวลาเดียวกันกับการประกวดมิสแกรนด์ศรีอามาน 2018 ทั้งนี้ การคัดเลือกเพื่อหาผู้ที่ผ่านเข้ารอบสุดท้ายของการประกวดนั้นถูกจัดขึ้นในวันที่ 9 ธันวาคม ค.ศ. 2017 ณ โรงแรมยูซีเอสไอ กูชิง (UCSI Kuching Hotel), นครกูชิง

ผู้เข้าประกวดที่ผ่านการคัดเลือกเข้าสู่การประกวดมิสแกรนด์ซามาราฮัน 2018 รอบสุดท้าย มีดังนี้
  ชนะเลิศ
  รองชนะเลิศ
  เข้ารอบสุดท้าย

หมายเลขผู้เข้าประกวดอายุเมืองตำแหน่งในการประกวดภาษาไทยภาษาอังกฤษ1.เอเดียนา เอ็ดวินAdriana Edwin2.แองเจลิกา ดอลลี่Angelica Dolly3.ไคธลิน โจเซฟCaithlin Joseph4.อีลินา มิงกูElina Minggu5.เอลล์นา จิเวย์Ellna Jiway6.เจมมิมา เฟอีJemima Fae7.โจสซิกา ซียาห์Joscica Siyah8.จูดิธ คาสซานดร้าJudith Cassandra9.แพทริเซีย มอลไลPatricia Mallai10.รีเบคกา คริสตีRebecca Christy

 รายนามผู้อำนวยการกองประกวดมิสแกรนด์ซามาราฮัน 
รายนามผู้อำนวยการกองประกวดมิสแกรนด์ซามาราฮัน รายนาม หน่วยงาน/องค์กร ปีที่ถือลิขสิทธิ์ หมายเหตุ 1. มูฮัมหมัด วาสลี อิสมาลี  <center>ค.ศ. 2018 – ปัจจุบัน
# ทอเลมีที่ 5
ทอเลมีที่ 5 หรือ ทอเลมีที่ 5 เอปิฟาเนส''' (กรีก: Πτολεμαῖος Ἐπιφανής, Ptolemaμos Epiphanḗs "ทอเลมีผู้มีชื่อเสียง"); ครองราชย์ระหว่าง 204-181 ปีก่อนคริสต์ศักราช) เป็นพระราชโอรสของฟาโรห์ทอเลมีที่ 4 ฟิโลพาเตอร์ กับพระนางอาร์ซิโนเอที่ 3 แห่งอียิปต์ เป็นฟาโรห์พระองค์ที่ห้าของราชวงศ์ทอเลมี พระองค์สืบทอดพระราชบัลลังก์ตอนพระชนมายุห้าพรรษาและภายใต้การปกครองของผู้สำเร็จราชการแผ่นดินอาณาจักร ในรัชสมัยของพระองค์ได้มีการสร้างศิลาโรเซตตาBevan, Chapter 8.
# ภูเขาไฟรูปโล่
ภูเขาไฟรูปโล่ เป็นภูเขาไฟชนิดหนึ่งที่ประกอบด้วยลาวาแข็งตัวเป็นหลัก ไม่มีเถ้าที่พ่นจากปากปล่องภูเขาไฟประกอบด้วยหรือหากมีก็ไม่มาก  ทำให้ภูเขาไฟชนิดนี้มีความสูงไม่มากนักแลดูเหมือนโล่นักรบเมื่อมองจากด้านบน  ภูเขาไฟรูปโล่พบได้ทั่วโลก ตัวอย่างเช่น ภูเขาไฟเวซูวีโย ภูเขาไฟเมานาเคอา นอกจากนี้ยังพบได้บนดาวเคราะห์หิน หรือดวงจันทร์ที่มีขนาดใหญ่เพียงพอเก็บแมกมาไว้ภายใน เช่นดาวศุกร์ ดาวอังคาร ดวงจันทร์ไอโอ

ภูเขาไฟรูปโล่ต่างจาก ภูเขาไฟเชิงประกอบตรงที่ภูเขาไฟเชิงประกอบมีเถ้าถ่านทับถมสลับกับลาวาเย็นตัว ทำให้่ภูเขาไฟเชิงประกอบมีความสูงมากกว่าภูเขาไฟรูปโล่

 คุณลักษณะ 

ภูเขาไฟรูปโล่เกิดจากการไหลของลาวาที่ไม่หนืด เมื่อลาวาเย็นตัวลงก็จะแข็งตัวกลายเป็นชั้นทับถมขึ้นเป็นรูปทรงภูเขาเตี้ย ๆ มีมุมชันไม่มากคือไม่เกิน 10 องศา ความสูงมักอยู่ในช่วงประมาณ 1/20 ของความกว้าง ในระยะแรกเมื่อก่อตัวจะเห็นเป็นลานลาวา (lava plateau) ต่างจากภูเขาไฟเชิงประกอบที่มีลักษณะเป็นการทับถมของเถ้าและลาวาสลับชั้น และต่างจากภูเขาไฟกรวยกรวดที่ประกอบด้วยเถ้าเป็นหลัก ภูเขาไฟรูปโล่มักจะปะทุต่อเนื่องตลอดเวลาแทนการปะทุเป็นครั้งคราวอย่างภูเขาไฟเชิงประกอบ ภูเขาไฟรูปโล่ใต้เมฆที่ใหญ่ที่สุดในโลกคือ ภูเขาไฟเมานาโลอาซึ่งสูง  จากระดับน้ำทะเล และกว้าง  ประมาณกันว่ามีปริมาตรหินบะซอลต์ที่ประกอบเป็นภูเขาไฟทั้งสิ้น  ฐานรากของภูเขาไฟจมตัวอยู่ใต้เปลือกโลกลึกประมาณ 

ภูเขาไฟรูปโล่ส่วนมากที่มีการศึกษามักอยู่ที่หมู่เกาะฮาวาย เพราะเข้าถึงง่าย และภูเขาไฟปะทุตลอดเวลา มีภูเขาไฟคิเลาเอียปะทุมาตั้งแต่ พ.ศ. 2526 เป็นแหล่งศึกษาหนึ่ง ลักษณะการปะทุและการปล่อยลาวาที่ไม่รุนแรงและเชื่องช้า กินเวลานานนี้เอง แม้ว่าจะมีการพ่นเถ้าถ่านบ้าง ทำให้นักวิทยาศาสตร์เรียกก่ารปะทุของภูเขาไฟนี้ว่า การปะทุฮาวาย (Hawaiian eruption) การปะทุฮาวายเมื่อเกิดหลายครั้ง ก็จะเกิดเป็นชั้นลาวาแข็งบาง ๆ ทับถมกันจนเกิดเป็นภูเขาซึ่งมักมีแอ่งลาวาตรงกลาง ภูเขาที่ว่านี้ไม่สูงนักเพราะการไหลแผ่กว้างของลาวา

 ภูเขาไฟรูปโล่นอกโลก 
นอกเหนือจากบนโลกแล้ว ภูเขาไฟรูปโล่ยังพบได้บนดาวเคราะห์หินอื่นตลอดจนดาวบริวารที่เป็นกิน อาทิ ดาวศุกร์ ดาวอังคาร ดวงจันทร์ไอโอ

ดาวอังคารมีความเร่งโน้มถ่วงน้อยกว่าโลก คืออยู่ที่ 3.711 m/s² ซึ่งน้อยกว่าของโลกที่ 9.806 m/s² ทำให้ดาวอังคารมีภูเขาไฟที่งอกสูงกว่าโลก โดยมีความสูงได้ถึง  และกว้างได้ถึง  เทียบกับภูเขาไฟเมานาเคอาซึ่งกว้าง และสูง Carr, M.H., 2006, The Surface of Mars, Cambridge, 307 p. บนดาวอังคารมีภูเขาไฟรูปโล่ที่สูงที่สุดคือ ภูเขาไฟโอลิมปัสมอนส์

ดาวศุกร์มีความเร่งโน้มถ่วงพอ ๆ กับโลก คือ 8.87 m/s² ทำให้ปรากฏภูเขาไฟรูปโล่จำนวนมากคล้ายกับโลก นับได้มากกว่า 150 ลูก ลักษณะแบนราบกว่าบนโลก ภูเขาไฟบางลูกมีขนาดกว้างได้ถึง
# เจ้าหญิงมาเรีย-โอลิมเปียแห่งกรีซและเดนมาร์ก
เจ้าหญิงมาเรีย-โอลิมเปียแห่งกรีซและเดนมาร์ก (25 กรกฎาคม พ.ศ. 2539) เป็นนางแบบชาวอเมริกันและสมาชิกองค์หนึ่งในราชวงศ์กรีซ พระองค์เป็นพระธิดาพระองค์เดียวในเจ้าชายปัฟโลส มกุฎราชกุมารแห่งกรีซ และมารี-แชนทัล มิลเลอร์ พระชายา

 พระประวัติ 
เจ้าหญิงมาเรีย-โอลิมเปียแห่งกรีซและเดนมาร์กประสูติวันที่ 25 กรกฎาคม พ.ศ. 2539 ณ คลีนิคเวลส์ ซัน ใน นิวยอร์ก สหรัฐอเมริกา พระองค์เป็นพระธิดาพระองค์ใหญ่และพระองค์เดียวใน เจ้าชายปัฟโลส มกุฎราชกุมารแห่งกรีซ กับ เจ้าหญิงมารี-แชนทัล มกุฎราชกุมารีแห่งกรีซ ทรงเป็นพระราชนัดดาใน สมเด็จพระราชาธิบดีกอนสตันดีโนสที่ 2 แห่งกรีซ พระมหากษัตริย์พระองค์สุดท้ายแห่งกรีซ กับ สมเด็จพระราชินีอันเนอ-มารีแห่งกรีซ อีกทั้งยังเป็นพระราชปนัดดาใน สมเด็จพระเจ้าเฟรเดอริกที่ 9 แห่งเดนมาร์ก กับ อิงกริดแห่งสวีเดน โดยพระองค์เข้ารับการจุ่มศีลใน อิสตันบูล ประเทศตุรกี เมื่อวันที่ 26 ธันวาคม ในปีเดียวกัน โดยทรงมีพระบิดามารดาทูลหัวดังนี้
เจ้าหญิงอเล็กเซียแห่งกรีซและเดนมาร์ก พระปิตุจฉา
ปีอา เก็ตตี้ พระมาตุจฉา
สมเด็จพระเจ้าชาลส์ที่ 3 แห่งสหราชอาณาจักร พระญาติ
เจ้าชายไมเคิลแห่งกรีซและเดนมาร์ก

โดยขณะทรงพระเยาว์ครอบครัวของเจ้าหญิงมาเรีย-โอลิมเปียเสด็จไปประทับ ณ ลอนดอน พระองค์จึงเติบโตที่นั้น โดยทรงศึกษาวิชาประวัติศาสตร์ศิลปะ ภาพยนตร์ การถ่ายภาพและการออกแบบกราฟิก โดยทรงประทับที่โรงเรียนวินด์เซอร์แลนด์ซึ่งเป็นโรงเรียนประจำ โดยทรงประทานสัมภาษณ์ขณะมีพระชันษา 17 ปีว่า
# สมิงเลิกพร้า
สมิงเลิกพร้า (หรือ ,) เป็นเจ้าเมืองพะสิมแห่งอาณาจักรเมาะตะมะ–หงสาวดี ระหว่าง ค.ศ. 1364 ถึง 1388 เขาก้าวขึ้นสู่อำนาจด้วยการช่วยพี่ชายคือ สมิงพระตะบะ ก่อกบฏต่อพระยาอู่ กษัตริย์องค์ที่ 8 และเขาเป็นกุญแจสำคัญที่นำไปสู่จุดเริ่มต้นของ สงครามสี่สิบปี ระหว่างอาณาจักรหงสาวดีกับ อาณาจักรอังวะ

หมายเหตุ
# ลูเซิร์น
ลูเซิร์น  หรือ ลูแซร์น  เป็นเมืองหลวงของรัฐลูเซิร์นในประเทศสวิตเซอร์แลนด์ ด้วยความที่ลูเซิร์นเป็นเมืองใหญ่ที่สุดในภาคกลางของประเทศ ทำให้ลูเซิร์นกลายเป็นศูนย์กลางทางเศรษฐกิจ, การคมนาคม, ทางวัฒนธรรม ของภาคกลาง ภาษาทางการที่ใช้ในลูเซิร์นคือภาษาเยอรมัน   (ภาษาพูด สวิสเยอรมัน ท้องถิ่น) ตั้งอยู่ชายฝั่งด้านตะวันตกติดกับทะเลสาบลูเซิร์น มีแม่น้ำร็อยส์ไหลออกมาจากทะเลสาบผ่านกลางเมือง จากเมืองนี้สามารถมองเห็นเทือกเขาแอลป์, เขาพีลาทุส และเขารีกี ลูเซิร์นมีภูมิอากาศเย็นตลอดทั้งปี จุดหมายตาที่สำคัญในเมืองคือคาเพ็ลล์บรึคเคอ สนามบินที่อยู่ใกล้ลูเซิร์นที่สุดคือท่าอากาศยานซือริช ซึ่งมีรถไฟโดยตรงมาสู่ลูเซิร์นทุกชั่วโมงโดยใช้เวลาเดินทางราว 1 ชั่วโมง

ภายหลังการล่มสลายของจักรวรรดิโรมันในคริสต์ศตวรรษที่ 6 ชนอลามันน์เชื้อสายเยอรมันก็มีอิทธิพลเหนือดินแดนที่เป็นประเทศสวิตเซอร์แลนด์ในปัจจุบัน จนกระทั่งราวปี 750 ก็มีการจัดตั้งสังฆมณฑลซังคท์เลโอเดอการ์ (St. Leodegar) นิกายโรมันคาทอลิกขึ้น ต่อมาในศตวรรษที่ 9 สังฆมณฑลซังคท์เลโอเดอการ์ได้ตกอยู่ในการปกครองของอารามมูร์บัค (Murbach Abbey) ในแคว้นอาลซัส ในช่วงเวลานี้เอง พื้นที่แถบนี้ได้ถูกเรียกว่า ลูกิอาริอา (ละติน: Luciaria) ต่อมาในปี  1178 สังฆมณฑลแห่งนี้ได้เป็นอิสระจากอารามมูร์บัค และได้สถาปนาสังฆมณฑลเป็นเมืองลูเซิร์นในปีเดียวกัน เมืองลูเซิร์นกลายเป็นทางผ่านที่สำคัญบนเส้นทางการค้าที่กำลังเฟื่องฟูในภูมิภาคก็อทฮาร์ท (Gotthard)

ภูมิอากาศ
# มิสแกรนด์มีรี
มิสแกรนด์มีรี  เป็นการประกวดนางงามระดับเขตของเขตมีรี, รัฐซาราวัก, ประเทศมาเลเซีย เพื่อคัดเลือกตัวแทนเข้าร่วมการประกวดมิสแกรนด์ซาราวัก เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2018 โดยผู้ที่ได้ตำแหน่งชนะเลิศและรองชนะเลิศอันดับที่ 1 ในการประกวด จะได้เป็นตัวแทนของเขตในการประกวดมิสแกรนด์ซาราวัก เพื่อหาตัวแทนระดับรัฐสำหรับการประกวดระดับชาติบนเวทีมิสแกรนด์มาเลเซีย ผู้อำนวยการกองประกวดมิสแกรนด์มีรีคนปัจจุบัน คือ เบรนดอน ปีเตอร์ (Brandon Peter) ซึ่งได้รับสิทธิ์ในการจัดประกวดมิสแกรนด์มีรีจากองค์กรมิสแกรนด์ซาราวักมาตั้งแต่ ปี ค.ศ. 2018 เป็นต้นมา

 ผู้ดำรงตำแหน่ง 
ปีผู้ดำรงตำแหน่งเมืองสถานที่จัดประกวดผู้เข้าประกวดRef.ภาษาไทยภาษาอังกฤษ 2018 รอประกาศ รอประกาศ รอประกาศ โรงแรมเมอริทซ์ มีรี (Merits Miri Hotel), ถนนมีรี – พูจัท, บินตังจายา, เมืองมีรี, รัฐซาราวัก, ประเทศมาเลเซีย15

 รองชนะเลิศ 
ปีรองชนะเลิศอันดับที่ 1รองชนะเลิศอันดับที่ 2รองชนะเลิศอันดับที่ 3รองชนะเลิศอันดับที่ 4อ้างอิง 2018 รอประกาศ รอประกาศ รอประกาศ รอประกาศ
 รางวัลพิเศษ 
ปีมิสโซเซียลมีเดียมิสทะเล้นท์มิสคัลเจอรอลมิสลาโซลมีรีมิสเอธิคบีดส์มิสบอดี้บิวติฟูลมิสอินเทลลิเจนท์มิสแคทวอร์คมิสโฟโตเจนิคมิสเฟเวอริทมิสเนเจอรัลบิวติมิสเบสอินเมคอัพมิสคอนเจนเนียลิติอ้างอิง 2018 รอประกาศ รอประกาศ รอประกาศ รอประกาศ รอประกาศ รอประกาศ รอประกาศ รอประกาศ รอประกาศ รอประกาศ รอประกาศ รอประกาศ รอประกาศ

 ผลงานการเข้าประกวดระดับรัฐ 
 มิสแกรนด์ซาราวัก 
  ชนะเลิศ
  รองชนะเลิศ
  เข้ารอบสุดท้าย

 ปีผู้เข้าประกวดอายุเมืองตำแหน่งในการประกวด รางวัลพิเศษRef.ภาษาไทยภาษาอังกฤษ24x24px 2018 รอประกาศ รอประกาศ รอประกาศรอประกาศรอประกาศ รอประกาศ รอประกาศ รอประกาศรอประกาศรอประกาศ

 การจัดประกวด 
 มิสแกรนด์มีรี 2018 

มิสแกรนด์มีรี 2018  เป็นการจัดประกวดมิสแกรนด์มีรีครั้งแรก ผู้ที่ได้รับตำแหน่งมิสแกรนด์มีรี 2018 และรองชนะเลิศอันดับที่ 1 จะได้เป็นตัวแทนของเขตในการประกวดมิสแกรนด์ซาราวัก 2018 ซึ่งจะถูกจัดขึ้นในช่วงต้นปี ค.ศ. 2018 ณ เมืองซีบู, รัฐซาราวัก ทั้งนี้ การจัดประกวดมิสแกรนด์มีรี 2018 รอบสุดท้ายจะถูกจัดขึ้นในวันที่ 10 กุมภาพันธ์ ค.ศ. 2018 ณ โรงแรมเมอริทซ์ มีรี (Merits Miri Hotel), ถนนมีรี – พูจัท, บินตังจายา, เมืองมีรี, รัฐซาราวัก, ประเทศมาเลเซีย ทั้งนี้ การรับสมัครและคัดเลือกเพื่อหาผู้ที่ผ่านเข้ารอบสุดท้ายของการประกวดถูกจัดขึ้นเมื่อวันที่ 16 ธันวาคม ค.ศ. 2017 ณ ห้างสรรพสินค้าบินตังเมกะมอล์ (Bintang Megamall) ชั้น 3, ถนนมีรี – พูจัท, นครมีรี

ผู้เข้าประกวดที่ผ่านการคัดเลือกเข้าสู่การประกวดมิสแกรนด์มีรี 2018 รอบสุดท้าย มีดังนี้
  ชนะเลิศ
  รองชนะเลิศ
  เข้ารอบสุดท้าย

หมายเลขผู้เข้าประกวดอายุเมืองตำแหน่งในการประกวดภาษาไทยภาษาอังกฤษ1.แอลลิคา เอมิทEllica Amit2.เซียร่า นาตาชาSaira Natasha3.สวีทธี ชองSweethy Chong4.โมนิชา วินนีMonisha Winnie5.เจนนิเฟอร์ ซิมJennifer Sim6.โจแอนนา ซาพอคJoanna Sapok7.ไรนา อีสเตอร์Rina Easter8.ลิเลียน อูลาอูLilian Ulau9.เฟอร์กี้ ออกัสตินFergie Augustin10.คิวยินส์ อีวีเซียQuyyns Evysia11.เซซิเลีย โธมัสCecilia Thomas12.มาเรียนา พูยางMariana Puyang13.วาเนสสา กิลเบิร์ตVanessa Gilbert14.เซเลสเทีย อุนยางCelestia Unyang15.เซนดิดา กาดุงCendida Gadung

 รายนามผู้อำนวยการกองประกวดมิสแกรนด์มีรี 
รายนามผู้อำนวยการกองประกวดมิสแกรนด์มีรี รายนาม หน่วยงาน/องค์กร ปีที่ถือลิขสิทธิ์ หมายเหตุ 1. เบรนดอน ปีเตอร์ Brenda & Brendan’s Art Paradise <center>ค.ศ. 2018 – ปัจจุบัน